Алтай тил-Алтай калык!(12.12.2000j )
Алтай тил-Jайааннаҥ
Алтай калык -Кудайдаҥ
Алтай тил-агару
Алтай тил-аргалу

Алтай тил- учурлу
Алтай калык -jайаанду
Алтай тил-
Ада -энениҥ энчизи
Алтай калык-
Алтай Кудайдыҥ  элчизи
 Алтай тил
Тилдер бажы
Алтай калык 
Албатылар бажы

Алтай тил
Албаты jӱзи 
Алтай калык 
Телекей Jӱзи!

Алтай тилис артады
Алтай калыгыс кунурады
Алтай тилис быртыды
Алтай калыгыс буурныкты

Алтай тилис астыкты
Алтай калыгыс астады
Алтай  тилис булгалды
Алтай калыгыс базылды

Алтай тилис комыдайт
Алтай калыгыс шыраайт
Алтай тилис  сарындайт
Алтай калыгыс санааркайт

Алтай тилис jеектедет
Алтай калыгыс  сӱрнигет
Алтай тилинеҥ jескинип
Алтай калыгыс тыҥзынат

Алтай тилинеҥ уйалып
Ада-ӧбӧкӧзин сананбайт
Алтай тилинеҥ  айрылып
Ада-энезин сананбайт

Алтай тилим jокту деп
Ак калыкка jарамзыйт
Алтай тилим jабыс деп
Ак калыкка jапшынат

Алтай тилин оҥдобой
ӧскӧ тилдер ӱренет
Алтай тилин  аайлабай
Башка тилдер ӱренет

Алтай тилин jажу деп
Арлык-берлик сананат
Алтай тилин jожу деп
Анар-мынар айдынат

Алтай тилин баалабайт
Алтай тилин байлабайт
Алтай тилин бойсынбайт
Алтай тилин байгысбайт

Алтай тилин тепседип
Алтай тилин быjарзытты
Алтай тилин jеектедип
Алтай тилин jеериди!

Алтай тилин jектеген
Алтай тилин jеериген
Алтай тенек калыкты 
Ак калыктар кайкажат?!

Алтай албаты!
Алтай эл-jон!
Алтай калык!
Алтай кижи!

Аайлу-башту сананып
Алды-кийнин  шӱӱнип
Алтайым деп сананып
Албатым деп айдынып
Бала-баркам деп сананып
Келер ӱйе деп санааркап
Jаш-ӧскӱрим деп айдынып
Jаш-ӱйе деп алканып

Ада-энегердеҥ  уйалбагар
Угы-тӧзӧрди ундыбагар!
Jебрен ӧбӧкӧгӧрдӧҥ уйалбагар
Алтай тилерди ундыбагар!

Алтай тилерди ӧрӧ  кӧдӱрип
Албаты-адын бийик кӧдӱргер!
Алтай тилерди бийик баалап
Алтай Кудайарга бажырып jӱригер!

Алтай тилерди кӧдӱрген кийнинде
Албатылар Слерге быйанду jӱрер
Алтай тилерди баалагна кийниде
Алтай Кудайардаҥ алкыш берилер!

Баш болзын, Баш болзын,
Баш болзын, Баш болзын.